‘Dief’ kruip in die plafon wegArgieffoto ŉ 19-jarige man is in hegtenis geneem nadat Dutywa-polisiebeamptes in die Oos-Kaap hom in die plafon van ŉ plaaslike hoërskool opgespoor het. Kapt. Jackson Manatha, woordvoerder van die polisie, het gesê die polisie het Donderdag omstreeks 22:00 inligting ontvang dat daar by die skool in Dutywa ingebreek is. “Beamptes was op soek na die verdagte en het hom in die plafon opgespoor. Hy het van die skool se eiendom, ter waarde van R3 500, in sy besit gehad.” Die man sal na verwagting Maandag in die Dutywa-landdroshof verskyn op aanklag van sakeroof.